Međunarodni aerodrom Djibouti–Ambouli

Međunarodni aerodrom Djibouti–Ambouli (arapski: مطار جيبوتي الدولي‎); francuski: Aéroport international Ambouli) (IATA: JIB, ICAO: HDAM) jest najveći aerodrom u Džibutiju. Nalazi se gradu Ambouliju a opslužuje glavni grad Djibouti. Osim za civilne svrhe služi i kao vojni aerodrom. Historija Aerodrom je otvoren 1948. godine. Prvobitno skromnih dimenzija, objekt je tokom perioda nakon nezavisnosti Džibutija, kroz nekoliko adaptacija dostigao trenutni kapacitet. Sredinom 1970-ih, aerodrom je proširen za prihvat više međunarodnih prevoznika, a državna kompanija Air Djibouti pružala je redovne letove do različitih odredišta. Upotreba Aerodrom pored civilnog prometa služi i kao vojno aerodromsko čvorište za mnoge vojne kontigente iz različitih država. Vojni promet čini otprilike 75% ukupnog prometa aerodroma. Civilna upotreba Međunarodni aerodrom Djibouti–Ambouli ima jedan terminal s jednom pasoškom kontrolom i jednim odjelom za kontrolu prtljage. Kako se aerodrom nalazi južno od grada Djiboutija, a piste mu se pružaju prema istoku i zapadu, slijetanje aviona na pistu obično se dešava direktno iznad glavnog grada, kada puše vjetar sa zapada. U 2010. godini aerodrom je opslužio 176.861 putnika. Vojna svrha Kao vojni aerodrom koriste ga različite vojske svijeta, između ostalog: Vojska Francuske 5. prekookeanski međuarmijski puk, Lahka zrakoplovstvo Francuske vojske, 2 helikoptera Puma i 1 Gazelle, Francuska baza ratnog zrakoplovstva 188, 4 helikoptera Mirage 2000-5, 1 C160, 2 Pume, Oružane snage SAD-a (kombinirana združena operativna grupa Afrički rog). Kamp Lemonnier - ranije baza francuske Legije stranaca, kamp se nalazi na južnoj strani aerodroma Ratno vazduhoplovstvo Džibutija - nalazi se na jugozapadnoj strani aerodroma. Samoodbrambene snage Japana Baza Samoodbrambenih snaga Japana u Džibutiju osnovana je 2009. godine na lokaciji od 12 ha u blizini aerodroma. Tu su stacionirana dva aviona Lockheed P-3 Orioni 180 članova osoblja. Ovo je jedina baza Samoodbrambenih snaga Japana smještena izvan Japana, a namijenjena je zaštiti japanskih državljana i brodova u regiji od terorizma i piratstva. Italijanske ratne snage Podrška pomorskim snagama Evropske unije - snage koje upravljaju bespilotnom letjelicom Predator General Atomics MQ-1. Reference Vanjski linkovi Službeni sajt